Document ID: /fineweb-2-swissfilter-quality_10-filterrobots/filtered/05604.jsonl.gz/23

Razgovarajte UŽIVO sa astrologom:
Posao
Drage Ribe,
Venera na samom početku juna pravi trigon sa Jupiterom koji vlada vašim poljem posla i karijere. Otvaraju vam se mogućnosti da odete na poslovni put u inostranstvo, a ako planirate sezonski posao u inostranstvu ili ste konkurisali za mogućnost da dobijete posao u inostranstvu, šanse za to su povoljne. Venera će praviti trigon sa Neptunom koji se nalazi u vašem znaku, što će pojačati vaše kreativne ideje i omogućiti vam da jedan vaš projekat predstavite investitorima. Imaćete uspeha, što će vam doneti i donacije ili neke druge pogodnosti koje će vam omogućiti da taj projekat razvijate dalje i da većim delom ostvarite vaše planove za narednih mesec dana. S druge strane, Merkur i Sunce će praviti kvadrat sa Neptunom, što vas upozorava da budete pažljivi u vezi administrativnog dela posla kojim se bavite i da izbegavate zakulisna radnje i rizične poteze, naročito one sa novcem. Venera će 13. juna ući u znak Lava i vaše polje usluga i ubrzo nakon toga pravi kvadrat sa Uranom. Iskrsnuće neočekivane smetnje i nesporazumi u pregovorima oko novih projekata.
U drugoj polovini juna vaši odnosi sa radnim kolegama i podređenim osobljem zahtevaće više pažnje. Na polju saradničkih odnosa može da dođe do raskida jedne saradnje i to dugogodišnje. U tom slučaju biste se osećali iznevereno i bilo bi vam teško da prihvatite taj gubitak. Neptun će krenuti retrogradno 18. juna, što vas upozorava da pazite na svoje lične nastupe. Nećete uspeti da približite publici svoju poruku. Venera će praviti opoziciju sa Marsom. neko će pokušati da se okoristi na vašu štetu. Izbegavajte tajne i budite pažljivi u finansijskim dogovorima i transakcijama. Mars će 26. juna krenuti retrogradno, a kako vlada vašim poljem novca, biće neophodno da se usmerite na rešavanje zaostalih obaveza.
Nezaposlene Ribe će biti izuzetno kreativne, pa će im to doneti mogućnost da dobiju novi posao na polju dizajna ili da dobiju donacije za svoje projekte.
Razgovarajte UŽIVO sa astrologom:
Ljubav
Ako ste u vezi:
Prva dekada juna vam je povoljna za ostvarenje zajedničkih planova i za sve što je povezano sa porodičnim obavezama. Merkur će praviti konjunkciju sa Suncem i moći ćete da više vremena provodite okruženi članovima porodice, što će vam prijati. 12. juna će Merkur ući u znak raka, pa ćete imati više zajedničkih izlazaka i zabave sa partnerom.
U drugoj polovini juna nećete uspeti da se lako dogovarate sa partnerom oko zajedničkog vremena jer ćete oboje imati poslovnih i drugih obaveza. Ako se samo malo potrudite i date partneru do znanja da vam je stalo da vaš odnos funkcioniše skladno, izbeći ćete nesuglasice. Vaš partner će se potruditi da vam izađe u susret kada vam bude potreban.
Ako ste slobodni:
Pokušaćete da privučete pažnju osobe koja vam se dopada i imaćete utisak da sve ide dobrim tokom, da bi se zatim situacija preokrenula. Imaćete utisak da je potrebno da krenete iz početka zbog nekog sitnog propusta. Većim delom juna smenjivaće se oduševljenje sa razočaranjem. Odjednom će se pojaviti neko ko će početi diskretno da vam se udvara, i to će vam se dopasti. Shvatićete da ste dosta vremena izgubili na nekoga ko nije vredan vaše pažnje i okrenućete se novoj simpatiji.
Nešto starije Ribe će najzad dobiti šansu kod osobe koja je njihova stara simpatija. Naći ćete joj se upravo u situaciji kada joj je potreban neko ko će da je razume i da joj bude podrška. Uz malo pažnje, nova veza biće vam na dohvat ruke.
Razgovarajte UŽIVO sa astrologom:
Zdravlje
U prvoj polovini juna Sunce koje vlada vašim poljem zdravlja praviće kvadrat sa neptunom. Bićete podložni poremećajima izazvanim hormonskim reakcijama, a moguća je i sklonost alergijama. U slučaju jačih tegoba, obratite se lekaru. U drugoj polovini juna izbegavajte preterane napore i više se odmarajte. Prijaće vam vikend u prirodi.
Vaša ishrana bi trebalo da sadrži veće količine svežih namirnica kao što su voće i povrće. Zelena salata, celer, blitva i spanać. Semenke suncokreta sirove, kikiriki, orašasti plodovi i smokve će vam prijati. Riba i morski plodovi takođe. Izbegavajte masnu hranu, meso sa roštilja, testenine, slatkiše i beli hleb. Uzimajte više tečnosti, vodu i ceđeni sok.
Srećni brojevi: 3,11, 17, 22, 25
Mesečni horoskop preuzet sa sajta astrolozi.com. Zabranjeno preuzimanje bez dozvole i navođenja izvora.